Príloha č. 2

(Čestné vyhlásenie uchádzača PO)

**ČESTNÉ VYHLÁSENIE**

Obchodné meno:

Sídlo:

IČO:

(ďalej len „Spoločnosť“)

Zastúpená: (uviesť mená a funkcie členov štatutárneho orgánu, ktorí vyhlásenie podpisujú)

Spoločnosť ako uchádzač k zákazke na dodanie tovaru, stavebných prác a služieb „Rekonštrukcia chladenia a kúrenia výrobných a skladovacích priestorov - VMS“ verejného obstarávateľa VÍNO MRVA & STANKO, a.s.

**čestne vyhlasuje,**

že ku dňu predkladania ponuky

* spoločnosť je oprávnená dodávať tovar, uskutočňovať stavebné práce, alebo poskytovať službu v súvislosti s dodávkou predmetu zákazky,
* nie je na majetok spoločnosti vyhlásený konkurz, spoločnosť nie je v reštrukturalizácii ani v likvidácii, (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník), nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* spoločnosť neporušila v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania,
* spoločnosť ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi,
* spoločnosť spĺňa požadované podmienky účasti finančného a ekonomického postavenia a technickej alebo odbornej spôsobilosti (ak sa vyžadujú).

|  |  |  |  |  |
| --- | --- | --- | --- | --- |
| **V ............................. dňa ......................** |  |  |  |  |

podpis štatutárneho orgánu, odtlačok pečiatky

Príloha č. 3

(Čestné vyhlásenie uchádzača FO)

**ČESTNÉ VYHLÁSENIE**

Obchodné meno uchádzača (spoločnosť):

Miesto podnikania:

Dátum narodenia:

ako uchádzač k zákazke na dodanie tovaru, stavebných prác a služieb „Rekonštrukcia chladenia a kúrenia výrobných a skladovacích priestorov - VMS“ verejného obstarávateľa VÍNO MRVA & STANKO, a.s.

**čestne vyhlasujem,**

že ku dňu predkladania ponuky

* som oprávnený dodávať tovar, uskutočňovať stavebné práce, alebo poskytovať službu v súvislosti s dodávkou predmetu zákazky,
* nie je na majetok v mojom vlastníctve vyhlásený konkurz, spoločnosť nie je v reštrukturalizácii ani v likvidácii, (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník), nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* neporušil som v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania,
* nie som právoplatne odsúdený za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi,
* spĺňam požadované podmienky účasti finančného a ekonomického postavenia a technickej alebo odbornej spôsobilosti (ak sa vyžadujú).

|  |  |  |  |  |
| --- | --- | --- | --- | --- |
| **V ............................... dňa .......................** |  |  |  |  |

meno, priezvisko a podpis

Príloha č. 4

**Obchodné meno, adresa alebo sídlo uchádzača:**

**ČESTNÉ PREHLÁSENIE**

Ja, .................................................................... (*meno, priezvisko, titul),*

ako osoba oprávnená konať za spoločnosť / firmu ..................................... (*úplný a presný názov spoločnosti / firmy v zmysle výpisu z príslušného obchodného registra),* so sídlom ................................................................, IČO: ......................................, zapísaná v .............................................................................................. *(údaje z príslušného obchodného registra)*

**ČESTNE PREHLASUJEM,**

že súhlasím bez obmedzení a výhrad s podmienkami a požiadavkami výberového konania na predmet zákazky „Rekonštrukcia chladenia a kúrenia výrobných a skladovacích priestorov - VMS“, stanovenými verejným obstarávateľom, uvedenými vo Výzve na predkladanie cenových ponúk a v ostatných dokumentoch poskytnutých obstarávateľom v lehote na predkladanie ponúk.

Ďalej vyhlasujem, že všetky podmienky a požiadavky výberového konania uvedené vo Výzve na predkladanie ponúk a súťažných podkladoch

**sú zrejmé, jasné a zrozumiteľné.**

V ................................................., dňa:..............................................

...............................................................................

*Pečiatka a podpis štatutárneho zástupcu*

Príloha č. 5

**Obchodné meno, adresa alebo sídlo uchádzača:**

**ČESTNÉ PREHLÁSENIE**

Ja, .................................................................... (*meno, priezvisko, titul),*

ako osoba oprávnená konať za spoločnosť / firmu..................................... (*úplný a presný názov spoločnosti / firmy v zmysle výpisu z príslušného obchodného registra),* so sídlom ................................................................, IČO: ......................................, zapísaná v .............................................................................................. *(údaje z príslušného obchodného registra)*

**ČESTNE PREHLASUJEM,**

že som sa nezúčastnil na príprave ani vyhotovení Výzvy na predkladanie cenových ponúk a Súťažných podkladov na predmet zákazky „Rekonštrukcia chladenia a kúrenia výrobných a skladovacích priestorov - VMS“, uverejnenej vo výzve na predkladanie ponúk.

V ................................................., dňa:..............................................

...............................................................................

*Pečiatka a podpis štatutárneho zástupcu*

Príloha č. 6

**Obchodné meno, adresa alebo sídlo uchádzača:**

**ČESTNÉ PREHLÁSENIE**

Ja, .................................................................... (*meno, priezvisko, titul),*

ako osoba oprávnená konať za spoločnosť / firmu..................................... (*úplný a presný názov spoločnosti / firmy v zmysle výpisu z príslušného obchodného registra),* so sídlom ................................................................, IČO: ......................................, zapísaná v .............................................................................................. *(údaje z príslušného obchodného registra)*

**ČESTNE PREHLASUJEM,**

že údaje uvedené vo všetkých dokladoch a dokumentoch predložených v rámci ponuky na predmet zákazky „Rekonštrukcia chladenia a kúrenia výrobných a skladovacích priestorov - VMS“,

**sú pravdivé a úplné**

a zároveň dávam súhlas k tomu, že doklady a informácie poskytnuté v rámci tejto verejnej súťaže, môže verejný obstarávateľ spracovávať v zmysle Zákona č.18/2018 Z. z. o ochrane osobných údajov a o zmene a doplnení niektorých zákonov a Nariadením európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov.

V ................................................., dňa:..............................................

...............................................................................

*Pečiatka a podpis štatutárneho zástupcu*

Príloha č. 7 – Formulár cenovej ponuky.

Osobitná príloha, excel.

Príloha č. 8 – Referencia.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **REFERENCIA** | | | | | | | | | |
| **Identifikačné údaje zhotoviteľa** | | | | |  | | | | |
| **Kontaktná osoba zhotoviteľa poverená poskytnutím informácií + kontakt** | | | | |  | | | | |
| **Identifikačné údaje objednávateľa (investora)** | | | | |  | | | | |
| **Kontaktná osoba objednávateľa (investora) poverená poskytnutím informácií + kontakt** | | | | |  | | | | |
| **Stavba na základe zmluvy o dielo č.** | | | | |  | | | | |
| **Miesto stavby** | | | | |  | | | | |
| **Cena diela v EUR bez DPH** | | | | |  | | | | |
| **Cena diela v EUR s DPH** | | | | |  | | | | |
| **TERMÍN USKUTOČNENIA PRÁC 1. termín začatia a termín ukončenia prác 2. zmluvný termín / skutočný termín** | | | | |  | | | | |
| **Dôvod rozdielu zmluvného a skutočného termínu** | | | | |  | | | | |
| **Charakteristika stavby (stručný opis)** | | | | |  | | | | |
| **Potvrdenie /Vyjadrenie objednávateľa (investora) s podpisom a pečiatkou\*** | | | | |  | | | | |
| **V** | | | **dňa** | |  |  |  |  |  |
|  |  |  |  |  | podpis a pečiatka\* štatutárneho zástupcu (uchádzača) |  |  |  |  |
|  |  |  |  |  |  |  |  |  |  |
| **\*** ak je relevantné | |  |  |  |  |  |  |  |  |

Príloha č. 9 Návrh zmluvy

ZMLUVA O DIELO

uzatvorená podľa § 536 a nasledujúcich Obchodného zákonníka

**Zmluvné strany:**

**Objednávateľ:**

Obchodné meno: **VÍNO MRVA & STANKO, a.s.**

Sídlo: Orešianská 7/A, Trnava 917 01

Registrovaná v OR: Okresného súdu v Trnave, Oddiel: Sa, Vložka č. 10550/T

IČO: 36 233 048

DIČ : 2020164630

IČ DPH : SK2020164630

Číslo účtu (IBAN): SK07 0200 0000 0041 5328 9755

Zastúpený: Ing. Peter Stanko, člen predstavenstva

**Zhotoviteľ :**

Obchodné meno: **...................................................................................................**

Sídlo: ...................................................................................................

Registrovaná v OR: ...................................................................................................

IČO: ...................................................................................................

DIČ : ...................................................................................................

IČ DPH : ...................................................................................................

Číslo účtu (IBAN): ...................................................................................................

Zastúpený: ...................................................................................................

Uzavierajú túto zmluvu o dielo:

**Článok I.**

**Predmet zmluvy**

1. Zhotoviteľ sa touto zmluvou zaväzuje zhotoviť pre objednávateľa podľa projektovej dokumentácie stavby a riadne a včas odovzdať objednávateľovi dielo:

„Rekonštrukcia chladenia a kúrenia výrobných a skladovacích priestorov - VMS.“

V zmysle predloženej projektovej dokumentácie a v zmysle cenovej ponuky, ktorá tvorí prílohu č. 1 tejto zmluvy o dielo.

1. Objednávateľ sa touto zmluvou zaväzuje dielo prevziať a zaplatiť za zhotovenie diela dohodnutú cenu podľa článku III. tejto zmluvy.
2. Súčasťou predmetu zmluvy je predloženie certifikátov použitých materiálov.

**Článok II.**

**Čas plnenia a dodacie podmienky**

1. Zhotoviteľ sa zaväzuje dodať predmet zmluvy objednávateľovi do 90 kalendárnych dní od prevzatia staveniska.
2. Zmluvné strany sa dohodli, že miestom plnenia predmetu zmluvy je sídlo objednávateľa.
3. V prípade neprevzatia predmetu zmluvy zo strany objednávateľa je zhotoviteľ oprávnený od zmluvy odstúpiť.
4. Vlastnícke právo k predmetu zmluvy prechádza na objednávateľa okamihom zaplatenia celej kúpnej ceny, vrátane dane z pridanej hodnoty (DPH).
5. Nebezpečenstvo škody na predmete zmluvy prechádza na objednávateľa okamihom prevzatia predmetu zmluvy zo strany objednávateľa.

**Článok III.**

**Kúpna cena a platobné podmienky**

1. Zmluvné strany sa dohodli, že objednávateľ zaplatí zhotoviteľovi za dodaný predmet zmluvy kúpnu cenu vo výške:

Cena bez DPH: ............................................. EUR

DPH 20%: ............................................. EUR

Cena s DPH: ............................................. EUR

1. Kúpna cena bude zaplatená na základe účtovných dokladov, vystavených zhotoviteľom.
2. Zmluvné strany sa dohodli, že objednávateľ zaplatí za predmet zmluvy kúpnu cenu a DPH podľa bodu 1. tohto článku do 60 kalendárnych dní od dátumu obdržania platných účtovných dokladov, vystavených zhotoviteľom.
3. Kúpna cena je zaplatená dňom pripísania celej kúpnej ceny, vrátane DPH na účet zhotoviteľa.

##### Článok IV.

##### Podmienky realizácie diela

1. Zhotoviteľ zrealizuje a dokončí predmet Diela v rozsahu, kvalite a termínoch, daných touto zmluvou, jej prílohami a príslušnou projektovou dokumentáciou a odovzdá ju dokončenú vo všetkých podrobnostiach Objednávateľovi k Termínu dokončenia Diela, spoločne s bežným počtom vyhotovení dokumentácie skutočnej realizácie Diela, špecifikáciou, príslušných atestov, dokladov o zaškolení pracovníkov obsluhy, povolení a súhlasov dotknutých orgánov týkajúcich sa Diela.
2. Zhotoviteľ uplatní pri realizácii Diela odbornú starostlivosť, dôkladnosť a odbornosť, ktoré sa dajú očakávať od príslušne kvalifikovaného a kompetentného zhotoviteľa, ktorý má skúsenosti s realizáciou práce podobného charakteru a rozsahu ako je predmet tejto zmluvy.
3. Vzhľadom na nepretržitý výrobný proces u objednávateľa je zhotoviteľ povinný konzultovať každý jeden zásah do existujúceho chladiaceho systému, ktorý by mohol ovplyvniť výrobný proces (napr. odpojenie alebo pripojenie do systému chladenia a taktiež plne zohľadniť potravinárske štandardy, ktoré objednávateľ musí dodržiavať).
4. Stavenisko odovzdá Objednávateľ Zhotoviteľovi písomným zápisom najneskôr k Termínu zahájenia prác. Ak zo zápisu o odovzdaní Staveniska vyplynú pre zmluvné strany povinnosti neobsiahnuté v tejto zmluve, zaväzujú sa splniť ich v lehotách v zápise dohodnutých.
5. Zhotoviteľ je zodpovedný za riadnu ochranu svojich prác po celú dobu ich realizácie a ďalej za ochranu všetkých výrobkov, náradia a materiálu, ktoré dopravil na Stavbu, pričom túto ochranu zaisťuje na svoje vlastné náklady.
6. Zhotoviteľ ručí za to, že v rámci realizácie prác podľa tejto zmluvy nepoužije žiadny nebezpečný alebo nevhodný (neschválený) materiál, o ktorom je to známe ku dňu uzavretia tejto zmluvy.
7. Zhotoviteľ vymenuje zodpovedného a kompetentného zástupcu, ktorý bude trvalo riadiť práce na stavbe Diela. Tento zástupca môže byť odvolaný alebo nahradený inou osobou len po predbežnom prerokovaní s Objednávateľom alebo na jeho výslovnú žiadosť.
8. Zhotoviteľ je povinný udržiavať na Stavenisku poriadok a čistotu, bez omeškaní odstraňovať odpady a nečistoty vzniknuté pri realizácii Diela, a to v súlade so zákonom o odpadoch a stavebným zákonom. Ďalej je Zhotoviteľ povinný na svoje náklady podľa potreby zabezpečiť odvoz a likvidáciu odpadu, ktorý vznikne v súvislosti s jeho činnosťou. Zhotoviteľ je povinný bez meškania odstraňovať všetky znečistenia a poškodenia komunikácií, vzniknuté vinou Zhotoviteľa, ku ktorým dôjde prevádzkou v priebehu realizácie Diela, ako to vyplýva z príslušných právnych predpisov. Pokiaľ tieto povinnosti zanedbá, príp. ich neplní včas a riadne, Objednávateľ je oprávnený po predchádzajúcom upozornení Zhotoviteľa, zabezpečiť ich splnenie vlastnými prostriedkami, príp. prostredníctvom tretej osoby s tým, že nie je povinný na túto skutočnosť zhotoviteľa vopred upozorniť. Náklady s týmto spojené znáša v plnej miere Zhotoviteľ. Objednávateľ je oprávnený dať Zhotoviteľovi príkaz na odstránenie nedostatkov a ak nebudú v stanovenej lehote odstránené, je oprávnený rozhodnúť o  prerušení prác na Diele do doby ich odstránenia. Zhotoviteľ nemá v takom prípade nárok na odškodnenie. Nedodržanie týchto povinností v opakovanom prípade je dôvodom k odstúpeniu Objednávateľa od zmluvy.
9. Zhotoviteľ je povinný viesť od prvého dňa od odovzdania Staveniska až do odstránenia vád a nedorobkov Diela stavebný denník. Do tohto denníka bude zástupca Zhotoviteľa denne zapisovať všetky skutočnosti rozhodujúce pre plnenie zmluvy, hlavne údaje o časovom postupe prác, ich akosti, zdôvodnenie prípadných odchýlok od projektovej dokumentácie, stavy pracovníkov, údaje o klimatických podmienkach atď. Tento denník musí byť uložený u stavbyvedúceho Zhotoviteľa na prístupnom mieste. Objednávateľ je oprávnený pripájať k zápisom svoje stanoviská a robiť ďalšie zápisy, ktoré súvisia s plnením predmetu zmluvy, hlavne použitie materiálov a stavebných postupov. Zhotoviteľ je povinný zápisy Objednávateľa v stavebnom denníku rešpektovať a je oprávnený pripájať k nim svoje vyjadrenia. Do stavebného denníka sú ďalej oprávnení robiť zápisy zástupcovia Architekta a príslušných orgánov verejnej správy. Stavebný denník Zhotoviteľ uchová po dobu 10 rokov od odovzdania Diela Objednávateľovi.
10. Za ochranu zdravia a bezpečnosti práce všetkých osôb v priestore Staveniska, nachádzajúcich sa tam so súhlasom Zhotoviteľa v priebehu stavby po celú dobu od prevzatia do likvidácie Staveniska zodpovedá Zhotoviteľ. Po celú dobu realizácie Diela zaistí Zhotoviteľ v súčinnosti s Objednávateľom bezpečnosť práce a prevádzky, hlavne dodržiavanie predpisov o bezpečnosti a ochrane zdravia pri práci a požiarnej ochrany na pracovisku a ekológie a zodpovedá za škody vzniknuté ich porušením jemu, Objednávateľovi, alebo tretím osobám. Objednávateľ je oprávnený dať Zhotoviteľovi príkaz na odstránenie nedostatkov a ak nebudú v stanovenej lehote odstránené, je oprávnený rozhodnúť o  prerušení prác na Diele do doby ich odstránenia. Zhotoviteľ nemá v takom prípade nárok na odškodnenie. Zhotoviteľ je povinný na základe zákona č. 133/1985 Zb. o požiarnej ochrane v platnom znení zaistiť požiarnu asistenčnú hliadku na požiarne nebezpečné práce v rozsahu danom touto právnou normou.
11. Zhotoviteľ potvrdzuje, že je úplne oboznámený s miestnou legislatívou a predpismi BOZP takisto ako s pravidlami a zásadami Stavebného manažéra vyjadrenými programom zameraným na elimináciu úrazov na stavbách. Ďalej Zhotoviteľ potvrdzuje, že je oboznámený s právom Stavebného manažéra jednostranným rozhodnutím zakázať prístup na Stavenisko alebo vykázať zo Staveniska akúkoľvek osobu zamestnanú Zhotoviteľom alebo osobu vykonávajúcu v podobnom pomere činnosť pre alebo v zastúpení Zhotoviteľa na základe zmluvného vzťahu so Zhotoviteľom, ktorá podľa názoru Stavebného manažéra pracuje spôsobom nezlučiteľným zo zásadami vyplývajúcimi ako zo zákona tak z programu, spracovaného Stavebným manažérom, zameraného na elimináciu úrazov na stavbách. O krokoch prevedených podľa príslušného ustanovenia bude Zhotoviteľ Stavebným manažérom písomne informovaný, pričom ho táto skutočnosť nezbavuje zo žiadnych povinností vyplývajúcich z tejto zmluvy. Rozhodnutie Stavebného manažéra o zákaze vstupu označeným osobám na Stavenisko je konečné a definitívne. Zhotoviteľ nie je oprávnený požadovať predĺženie termínu alebo náhradu naviac prác z dôvodu zákazu vstupu alebo vykázania označenej osoby zo Staveniska podľa tohto ustanovenia.
12. V priebehu realizácie Diela budú uskutočňované kontrolné dni. Kontrolné dni budú zvolávané Stavebným Manažérom. Zhotoviteľ je povinný zaistiť na tieto kontrolné dni účasť kompetentného a zodpovedného zástupcu. Zápis z kontrolného dňa zaisťuje Stavebný Manažér v spolupráci so Zhotoviteľom. Závery z kontrolného dňa sú pre obe strany záväzné, nemôžu však meniť alebo doplňovať ustanovenia tejto zmluvy.
13. Zhotoviteľ je povinný dodržať všetky podmienky určené rozhodnutiami vydanými verejnoprávnymi orgánmi verejnej správy, ktoré sa týkajú Diela.
14. Objednávateľ a Stavebný Manažér je oprávnený kontrolovať spôsob realizácie Diela Zhotoviteľom. Za účelom uskutočnenia kontroly majú zástupcovia Objednávateľa a Stavebného manažéra kedykoľvek prístup na Stavenisko. Zástupca Objednávateľa alebo Stavebný manažér je oprávnený pri zistení vád v priebehu realizácie prác požadovať, aby Zhotoviteľ vady odstránil a Dielo realizoval riadnym spôsobom. Odstránenie takto zistených vád, je Zhotoviteľ povinný zaistiť na svoje náklady v lehote určenej Objednávateľom s prihliadnutím na povahu a rozsah týchto vád Ak vznikne tým Objednávateľovi škoda, Zhotoviteľ je povinný ju uhradiť. Ak Zhotoviteľ v určenej lehote vady neodstráni, je Objednávateľ oprávnený nechať vady odstrániť na náklady Zhotoviteľa, alebo odstúpiť od tejto zmluvy.
15. Zhotoviteľ je povinný vyzvať Objednávateľa ku kontrole prác, ktoré majú byť v ďalšom postupe zakryté alebo sa stanú neprístupnými. Taká výzva musí byť vykonaná najneskôr v predstihu 3 pracovných dní, a to zápisom v stavebnom denníku. Ku kontrole zakrývaných prác predloží Zhotoviteľ všetky výsledky o vykonaných skúškach prác, kvality použitých materiálov, certifikáty a atesty. Ak sa zástupca Objednávateľa bez predchádzajúceho ospravedlnenia nedostaví ku kontrole, a to ani v náhradnom termíne, ktorý bude taktiež zapísaný v stavebnom denníku a nebude kratší ako 24 hodín po riadnom termíne kontroly, je Zhotoviteľ oprávnený tieto konštrukcie zakryť. Zhotoviteľ však nie je zbavený zodpovednosti za prípadné vady takýchto zakrytých konštrukcií a pred ich zakrytím je povinný urobiť všetky opatrenia vyžadované technickými normami. Ak Objednávateľ bude požadovať dodatočné odkrytie a zistí sa, že Zhotoviteľ nedodržal svoje povinnosti a zakryté konštrukcie vykazujú vady, je povinný uhradiť Objednávateľovi náklady spojené s odkrytím a s opravou vád, v opačnom prípade hradí náklady spojené s odkrytím Objednávateľ.
16. Projekt skutočného vyhotovenia Stavby odovzdá Zhotoviteľ Objednávateľovi pri odovzdaní Diela, a to v troch kompletných vyhotoveniach s vyznačenými zmenami oproti schválenej dokumentácii. Zmeny budú označené spôsobom, uvedeným v tejto zmluve. Celá dokumentácia Zhotoviteľa týkajúca sa Stavby bude Objednávateľovi odovzdaná aj v digitálnej podobe na vhodných technických nosičoch dát a v obvyklom formáte.
17. Zhotoviteľ bez predchádzajúceho písomného súhlasu Objednávateľa nemá právo previesť práva a povinnosti z tejto zmluvy na tretiu osobu. Zmluvné strany sa výslovne dohodli, že bez predchádzajúceho písomného súhlasu Objednávateľa nie je Zhotoviteľ oprávnený ani postúpiť alebo započítať akékoľvek pohľadávky, ktoré mu vznikli voči Objednávateľovi podľa alebo na základe tejto zmluvy.

##### Článok V.

**Odovzdanie a prevzatie stavby, podmienky realizácie prác**

1. Prevzatie staveniska prebehne protokolárne, t. j. zápisom oboch zmluvných strán do stavebného denníka s uvedením eventuálnych závad alebo doplňujúcich požiadaviek na stavebnú pripravenosť v súlade s prílohou č. 1 tejto zmluvy.
2. Zhotoviteľ splní svoju povinnosť zhotoviť dielo jeho riadnym ukončením a odovzdaním objednávateľovi v lehote podľa článku 3 bod 3.1 tejto zmluvy. Zhotoviteľ vyzve objednávateľa písomne do 7 dní od dokončenia diela na odovzdanie a prevzatie diela v mieste plnenia a dohodne presný deň a čas odovzdania a prevzatia diela.
3. Dielo sa považuje za riadne zhotovené a odovzdané, jeho prehliadkou oprávneným zástupcom objednávateľa a podpisom písomného protokolu o prevzatí a odovzdaní diela v počte dvoch vyhotovení, po jednom exemplári pre každú zmluvnú stranu. Protokol o odovzdaní a prevzatí diela obsahuje najmä aktuálne a presné označenie zmluvných strán a ich oprávnených zástupcov, dátum dokončenia diela, potvrdenie o vykonaní prehliadky a dohodnutých skúšok diela, súpis vykonaných prác, dátum odovzdania a prevzatia diela, podpísania protokolu a podpisy zástupcov zhotoviteľa a objednávateľa. Súčasťou odovzdávacieho konania je tiež úspešné vykonanie skúšok ustanovených všeobecne záväznými právnymi predpismi, príslušné atesty, revízne správy a pod., na základe ktorých objednávateľ v závere protokolu o odovzdaní a prevzatí diela výslovne uvedie, či dielo preberá alebo nepreberá a dôvody. Vady diela zrejmé už pri jeho odovzdaní a preberaní je objednávateľ povinný reklamovať už v protokole o odovzdaní a prevzatí diela.
4. Objednávateľ podpisom potvrdzuje, že je oboznámený s technológiou realizácie.

**Článok VI**

**Zodpovednosť zhotoviteľa za vady diela**

1. Dielo má vady, ak zhotovenie diela nezodpovedá výsledku určenému v zmluve. Zhotoviteľ zodpovedá za vady, ktoré ma dielo v čase jeho odovzdania objednávateľovi v mieste plnenia. Za vady diela sa považujú vady takého charakteru, ktoré nespĺňajú dohodnuté kvalitatívne parametre neumožňujú alebo obmedzujú prevádzku a používanie zhotoveného diela, alebo inak ohrozujú bezpečnosť a prevádzkovú obsluhu.
2. Zhotoviteľ zodpovedá tiež za vady diela vzniknuté po čase uvedenom v článku 8.1 tejto zmluvy, výlučne ak boli spôsobené porušením jeho povinnosti. Ustanovenia §§ 420 až 422 a § 426 Obchodného zákonníka platia obdobne.
3. Zhotoviteľ nezodpovedá za vady diela, ak tieto vady spôsobilo porušenie povinností objednávateľa podľa tejto zmluvy.
4. Objednávateľ je povinný predmet diela prezrieť alebo zariadiť jeho prehliadku pri odovzdaní a prevzatí diela.
5. Objednávateľovi nemožno priznať právo z vád diela, ak objednávateľ neoznámi vady diela:

* bez zbytočného odkladu po tom, čo ich zistí,
* bez zbytočného odkladu po tom, čo ich mal zistiť pri vynaložení odbornej starostlivosti
* bez zbytočného odkladu po tom, čo mohli byť zistené neskôr pri vynaložení odbornej starostlivosti, najneskôr do dvoch rokov od odovzdania predmetu diela. Pri vadách, na ktoré sa vzťahuje záruka, platí namiesto tejto lehoty záručná doba.

1. Pri vadách diela platia primerane ustanovenia § 436 až 441 Obchodného zákonníka. Objednávateľ však nie je oprávnený požadovať vykonanie náhradného diela, ak predmet diela vzhľadom na jeho povahu nemožno vrátiť alebo odovzdať zhotoviteľovi. Ak objednávateľ využije podľa ustanovení uvedených v § 564 Obchodného zákonníka právo odstúpiť od zmluvy týkajúcej sa predmetu diela, ktorý nemožno vrátiť alebo odovzdať zhotoviteľovi, neplatí ustanovenie § 441 Obchodného zákonníka. Objednávateľ však nie je oprávnený odstúpiť od zmluvy, ak vady diela neoznámil včas zhotoviteľovi.

**Článok VII**

**Záruka za akosť diela**

1. Zhotoviteľ touto zmluvou výslovne preberá záruku za akosť diela v zmysle ustanovenia § 563 ods. 2 Obchodného zákonníka, pričom pre záruku za akosť diela platia primerane ustanovenia §§ 429 až 431 Obchodného zákonníka, že zhotovované dielo bude počas obdobie 24 mesiacov od protokolárneho odovzdania diela objednávateľovi spôsobilé na zmluvný účel a zachová si počas tejto doby dohodnuté vlastnosti. Záručná doba týkajúca sa diela začína plynúť odovzdaním diela.
2. Zhotoviteľ nenesie zodpovednosť za vady, ktoré vzniknú nedodržaním podmienok tejto zmluvy zo strany objednávateľa, deformáciou stavby, nedostatočnou únosnosťou podložia (podkladu), nadmerným zaťažením, nešetrným zaobchádzaním, nedostatočnou údržbou podlahy, nedostatočnou prípravou stavby a ochranou pred poveternostnými vplyvmi.
3. Zhotoviteľ zodpovedá len za tie vady diela, ktoré vznikli jeho činnosťou pri plnení záväzkov podľa tejto zmluvy. Zhotoviteľ nezodpovedá za vady diela, ktoré boli spôsobené porušením zmluvných povinností objednávateľa podľa tejto zmluvy.

**Článok VIII.**

**Sankcie za porušenie zmluvy**

1. Ak objednávateľ neuhradí kúpnu cenu a príslušnú DPH spôsobom a v termínoch podľa tejto zmluvy, zaplatí zhotoviteľovi úrok z omeškania vo výške 0,1 % za každý deň omeškania.
2. Ak zhotoviteľ neodovzdá objednávateľovi predmet zmluvy v termíne podľa tejto zmluvy, zaplatí objednávateľovi úrok z omeškania vo výške 0,1 % z kúpnej ceny predmetu zmluvy za každý deň omeškania, minimálne však vo výške skutočne preukázateľnej škody z dôvodu výpadku vo výrobe spôsobenej nedodaním predmetu zmluvy v stanovenej lehote, alebo v takej výške, ktorá bude predstavovať minimálny finančný rozdiel medzi víťaznou ponukou (ponukou, ktorú predložil zhotoviteľ v rámci výberu dodávateľa) a ponukou ďalšieho uchádzača v poradí. Objednávateľ si uplatní sankciu, ktorá bude najvyššia, z vyššie pomenovaných.

**Článok IX.**

**Vyhlásenie zhotoviteľa**

1. Zhotoviteľ čestne vyhlasuje, že k dátumu odpisu tejto zmluvy:
   1. nebol on ani jeho štatutárny orgán, ani člen štatutárneho orgánu právoplatne odsúdený za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny,
   2. nebol on ani jeho štatutárny orgán, ani člen štatutárneho orgánu právoplatne odsúdený za trestný čin, ktorého skutková podstata súvisí s podnikaním,
   3. nebol naňho vyhlásený konkurz, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
   4. nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia,
   5. nemá evidované daňové nedoplatky, ktoré sa vymáhajú výkonom rozhodnutia,
   6. je oprávnený dodávať tovar, alebo poskytovať službu,
   7. nebolo mu v predchádzajúcich troch rokoch preukázané závažné porušenie odborných povinností, ktoré dokáže obstarávateľ preukázať.
2. Oprávnení zamestnanci poskytovateľa (PPA), MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj prípadné zmluvy so subdodávateľmi zhotoviteľa.

**Článok X.**

**Subdodávatelia**

1. Zhotoviteľ je oprávnený zveriť vykonanie (realizáciu) časti dodávky predmetu zmluvy tretej osobe (subdodávateľovi) len v rozsahu svojej ponuky a iba dodržaním podmienok stanovených touto zmluvou. Zhotoviteľ pritom zodpovedá objednávateľovi tak, akoby túto časť dodávky realizoval sám. Zhotoviteľ je povinný vopred písomne informovať objednávateľa o týchto subdodávateľoch a objednávateľ si vyhradzuje právo v opodstatnených prípadoch ich odmietnuť. Zhotoviteľ je aj v tomto prípade povinný zaistiť dodanie predmetu zmluvy v plnom rozsahu (samostatne, alebo cez iného subdodávateľa).
2. Údaje o všetkých známych subdodávateľoch a údaje o osobe oprávnenej konať za subdodávateľa:

|  |  |
| --- | --- |
| Obchodné meno subdodávateľa |  |
| Sídlo |  |
| IČO |  |
| Osoba oprávnená konať za subdodávateľa |  |
| Meno a priezvisko |  |
| Adresa trvalého pobytu |  |
| Dátum narodenia |  |

1. Subdodávatelia, ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Pokiaľ táto podmienky nebude splnená, objednávateľ má právo odstúpiť od zmluvy so zhotoviteľom.

**Článok XI.**

**Záverečné ustanovenia**

1. Táto zmluva je vyhotovená v troch vyhotoveniach, z čoho zhotoviteľ obdrží jedno vyhotovenie a objednávateľ dve vyhotovenia.
2. Zmluvné vzťahy neupravené touto zmluvou sa riadia príslušnými ustanoveniami Obchodného zákonníka Slovenskej republiky v znení neskorších predpisov.
3. Všetky zmeny a doplnenia tejto zmluvy, ako i prípadných ďalších príloh, je možné vykonať iba vo forme písomných dodatkov podpísaných oprávnenými zástupcami obidvoch zmluvných strán.
4. Táto zmluva nadobúda platnosť dňom jej podpísania oboma zmluvnými stranami.
5. Táto zmluva nadobúda účinnosť po prevzatí staveniska zhotoviteľom.
6. Objednávateľ je oprávnený odstúpiť od tejto zmluvy aj z iných objektívnych príčin, ktoré mu neumožnia pokračovať v plnení svojich záväzkov vyplývajúcich z tejto zmluvy a ktoré v čase podpisu tejto zmluvy nebolo možné predvídať.
7. Zmluvné strany svojimi podpismi potvrdili, že s obsahom zmluvy a dôsledkami vyplývajúcimi z nej súhlasia.

V .................................................... V ....................................................

Dňa ................................................ Dňa ................................................

Objednávateľ: Zhotoviteľ:

.......................................................... ..........................................................

Ing. Peter Stanko, člen predstavenstva ..........................................................

**VÍNO MRVA & STANKO, a.s. ..........................................................**

Príloha č. 1: Cenová ponuka zhotoviteľa

Príloha č. 10 Titulný list.

Identifikácia verejného obstarávateľa:

Obchodné meno: VÍNO MRVA & STANKO, a.s.

Sídlo organizácie: Orešianská 7/A, 917 01 Trnava

IČO: 36233048

Predmet zákazky:

**„Rekonštrukcia chladenia a kúrenia výrobných a skladovacích priestorov - VMS.“**

Identifikačné údaje uchádzača:

obchodné meno: ...........................................................................

sídlo: ...........................................................................

IČO: ...........................................................................

kontaktná osoba uchádzača:

meno a priezvisko: ...........................................................................

telefón: ...........................................................................

mail: ...........................................................................